**Niklas Treutle** (s. 29. huhtikuuta 1991 Nürnberg, Saksa) on saksalainen jääkiekkomaalivahti, joka pelaa kotimaassaan DEL-joukkue Thomas Sabo Ice Tigersissa. Hän on itse kertonut olevansa perhostyylin maalivahti, joka on ison kokonsa lisäksi myös urheilullinen.

Ura
---

### Seuraura

Treutle aloitti uransa kotikaupungissaan EHC 80 Nürnbergin joukkueessa. Hän siirtyi 16-vuotiaana Kölner EC:n junioreihin kaudeksi 2007–2008, mutta Treutle palasi kaudeksi 2008–2009 taas Nürnbergiin. Hän debytoi samalla kaudella miesten peleissä pelattuaan yhdessä DEL-ottelussa Nürnberg Ice Tigersissa. Treutle teki DEL-debyyttinsä 7. tammikuuta 2009 Kassel Huskiesia vastaan, jolloin hän pelasi seitsemän minuuttia. Treutle pelasi myös EHC 80 Nürnbergissä seitsemän ottelua Saksan neljänneksi korkeimmalla sarjatasolla Regionalligassa. Kauden 2009–2010 Treutle vietti suurimmaksi osaksi lainalla maan kolmanneksi korkeimmalla sarjatasolla Oberliga-joukkue Deggendorfer SC:ssä. Hän pelasi kauden aikana yhdessä DEL-ottelussa.

Kaudeksi 2010–2011 Treutle siirtyi kaksivuotisella sopimuksella Hamburg Freezersiin. Hän lähti kauteen joukkueen kakkosmaalivahtina Marc Lamothelle ja pelasi kymmenen runkosarjaottelua. Marraskuussa 2010 joukkue hankki maalilleen Danny Taylorin. Treutle pelasi kautensa loppuun 2. Bundesligan Eispiraten Crimmitschaussa. Kaudella 2011–2012 hän toimi Freezersin pääasiallisena kakkosmaalivahtina John Currylle ja Treutle pelasi 12 runkosarja- ja yhden playoff-ottelun. Kauden 2012–2013 mittaan hän nousi joukkueen ykkösmaalivahdiksi Dimitrij Kotschnew'n ohi ja Treutle pelasi Freezersin kaikki kuusi puolivälieräottelua. Kauteen 2013–2014 Treutle lähti niin ikään Kotschnew'n aisaparina, mutta hän jäi lopulta lokakuussa 2013 hankitun Sébastien Caronin varjoon. Treutle siirtyikin marraskuussa loppukaudeksi EHC Müncheniin. Hänen peliaikansa jäi kuitenkin loppukaudella varsin vähäiseksi, kun Jochen Reimer kantoi suurimman osan torjuntavastuusta ja loppukaudella seura hankki maalilleen vielä Reimerin loukkaantumista paikkaamaan Mika Norosen. Treutle pelasi kauden aikana yhteenä 19 DEL-ottelua. Hän haki kauden aikana pelituntumaa myös kuuden ottelun verran sarjatasoa alempaa DEL2-liigan SC Riesserseestä.

Treutle jakoi kaudella 2014–2015 Münchenin torjuntavastuun varsin tasaisesti Florian Hardyn kanssa ja pelasi 30 runkosarjaottelua. Hänellä oli koko DEL:n paras päästettyjen maalien keskiarvo (2.06). Hardy kuitenkin pelasi joukkueen kaikki neljä puolivälieräottelua.

Heinäkuussa 2015 NHL-varaamaton Treutle teki vuoden mittaisen tulokassopimuksen Arizona Coyotesin kanssa. Hän pelasi lähes koko kauden AHL-joukkue Springfield Falconsissa, jossa Treutle pelasi 39 runkosarjaottelua torjuen kaksi nollapeliä. Hän pelasi kauden aikana Coyotesissa kaksi NHL-ottelua. Treutle teki NHL-debyyttinsä 20. helmikuuta 2016 St. Louis Bluesia vastaan, kun hänet vaihdettiin Coyotesin maalinsuulle ensimmäisen erän puolivälin jälkeen Louis Dominguen loukkaannuttua lievästi. Treutle torjui neljä laukausta ja piti joukkueen maalin puhtaana erän loppuun, mutta Domingue palasi kuitenkin toiseen erään Coyotesin maalille. Ensimmäisen ja toistaiseksi ainoan NHL-ottelunsa aloittavana maalivahtina Treutle pelasi 3. maaliskuuta 2016 Anaheim Ducksia vastaan. Hän torjui 11 laukausta ja päästi viisi maalia, kunnes Coyotes vaihtoi toisen erän lopulla maalilleen Louis Dominguen. Domingue ei päästänyt enää maaliakaan, mutta Coyotes hävisi lopulta lukemin 5–1. Treutle sai ottelussa myös yhden kahden minuutin jäähyn pelin viivyttämisestä hänen nostettua kiekon katsomoon.

Kauden 2016–2017 kynnyksellä Treutle siirtyi vuoden mittaisella ja kolmen ja puolen viikon mittaisen try-outin sisältävällä sopimuksella SM-liigajoukkue KooKoohon paikkaamaan Juha Järvenpään loukkaantumista. Hän pelasi neljä ottelua ja jäi koejakson päätteeksi ilman jatkosopimusta. Muutamaa päivää myöhemmin Treutle siirtyi pelaamaan kotimaahansa loppukauden sopimuksella Krefeld Pinguinen maalinsuulle.

### Maajoukkueura

Treutle pelasi alle 20-vuotiaiden MM-kilpailuissa vuonna 2011. Hänet valittiin Yhdysvaltoja vastaan pelatun alkulohkon ottelun päätteeksi Saksan ottelun parhaaksi pelaajaksi.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2008–2009 | EHC 80 Nürnberg | RL | 7 |  |  |  | 396 |  | 0 | 3.33 |  | – | – | – | – | – | – | – | – |
|  | Nürnberg Ice Tigers | DEL | 1 | 0 | 0 | 0 | 7 | 0 | 0 | 0.00 | 100 | – | – | – | – | – | – | – |  |
| 2009–2010 | Deggendorfer SC | OL | 31 | 12 | 19 | 0 | 1772 | 102 | 1 | 3.46 | – | – | – | – | – | – | – | – | – |
|  | Nürnberg Ice Tigers | DEL | 1 | 0 | 0 | 0 | 25 | 1 | 0 | 2.34 | 92,3 | – | – | – | – | – | – | – | – |
| 2010–2011 | Hamburg Freezers | DEL | 10 | 4 | 5 | 0 | 538 | 24 | 1 | 2.67 | 90,8 | – | – | – | – | – | – | – | – |
|  | Eispiraten Crimmitschau | 2. BL | 10 | 2 | 6 | 0 | 590 | 35 | 0 | 3.56 | 57,3 | – | – | – | – | – | – | – | – |
| 2011–2012 | Hamburg Freezers | DEL | 12 | 6 | 4 | 0 | 64 | 29 | 1 | 2.70 | 92,3 | 1 | 0 | 0 | 20 | 3 | 0 | 9.00 | 75,0 |
| 2012–2013 | Hamburg Freezers | DEL | 18 | 9 | 8 | 0 | 1041 | 45 | 1 | 2.59 | 91,7 | 6 | 2 | 4 | 374 | 22 | 0 | 3.53 | 89,1 |
| 2013–2014 | SC Riessersee | DEL2 | 6 | 4 | 2 | 0 | 340 | 14 | 1 | 2.47 | 92,9 | – | – | – | – | – | – | – | – |
|  | Hamburg Freezers | DEL | 11 | 3 | 8 | 0 | 641 | 35 | 0 | 3.28 | 89,2 | – | – | – | – | – | – | – | – |
|  | EHC München | DEL | 8 | 3 | 4 | 0 | 419 | 19 | 0 | 2.72 | 92,8 | – | – | – | – | – | – | – | – |
| 2014–2015 | SC Riessersee | DEL2 | 3 | 3 | 0 | 0 | 180 | 4 | 1 | 1.33 | 94,5 | – | – | – | – | – | – | – | – |
|  | EHC München | DEL | 30 | 20 | 10 | 0 | 1744 | 60 | 0 | 2.06 | 92,3 | – | – | – | – | – | – | – | – |
| 2015–2016 | Springfield Falcons | AHL | 39 | 12 | 19 | 5 | 227 | 113 | 2 | 3.04 | 90,5 | – | – | – | – | – | – | – | – |
|  | Arizona Coyotes | NHL | 2 | 0 | 1 | 0 | 49 | 5 | 0 | 6.04 | 75,0 | – | – | – | – | – | – | – | – |
| 2016–2017 | KooKoo | SM-liiga | 4 | 1 | 2 | 1 | 245 | 16 | 0 | 3.92 | 86,6 | – | – | – | – | – | – | – | – |
|  | Krefeld Pinguine | DEL | 23 | 7 | 15 | 0 | 1267 | 69 | 0 | 3.27 | 90,46 | – | – | – | – | – | – | – | – |
| 2017–2018 | Nürnberg Ice Tigers | DEL | 25 | 15 | 7 | 0 | 1368 | 43 | 1 | 1.89 | 94,4 | 12 | 6 | 6 | 761 | 32 | 0 | 2.52 | 92,9 |
| 2018–2019 | Nürnberg Ice Tigers | DEL | 35 | 18 | 16 | 0 | 2085 | 99 | 1 | 2.85 | 91,1 | 7 | 3 | 4 | 464 | 27 | 0 | 3.49 | 90,4 |
| 2019–2020 | Nürnberg Ice Tigers | DEL | 47 | 28 | 19 | 0 | 2816 | 134 | 3 | 2.86 | 91,0 | – | – | – | – | – | – | – | – |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2011 | JMM | 4 | 0 | 2 | 186 | 7 | 0 | 2.26 | 93,0 |

Lähteet
-------

* Niklas Treutle The Internet Hockey Databasessa (englanniksi)
* Niklas Treutle *Elite Prospects*. Everysport Media Group AB.  (englanniksi)

### Viitteet

1. ↑  Treutle: "Olen innoissani kuin pikkupoika!"  8.9.2016. KooKoo Hockey Oy.  Arkistoitu 28.5.2023. Viitattu 9.9.2016.
2. ↑  Niklas Treutle The Internet Hockey Databasessa (englanniksi)
3. 1 2 3  Niklas Treutle *Elite Prospects*. Everysport Media Group AB.  (englanniksi)
4. ↑  Treutle und Keil wechseln zum EHC Red Bull München  8.11.2013. EHC München. Viitattu 6.9.2016. (saksaksi)
5. ↑  Coyotes Sign Treutle to One-Year Entry Level Contract  29.7.2015. GLENDALE, ARIZONA:  Arizona Coyotes. Viitattu 6.9.2016. (englanniksi)
6. ↑  NHL-seura hankki maalivahdin Saksan liigasta  30.7.2015. SuomiKiekko. Viitattu 6.9.2016.
7. ↑  Brown, Jerry: Blues defeat Coyotes for fifth straight win  20.2.2016. GLENDALE, Ariz:  Arizona Coyotes. Viitattu 6.9.2016. (englanniksi)
8. ↑  Anaheim Ducks at Arizona Coyotes – 03/03/2016  3.3.2016. Arizona Coyotes. Viitattu 6.9.2016. (englanniksi)
9. ↑  Niklas Treutle KooKoon maalinsuulle − "Järvenpään ikävä loukkaantuminen pakotti meidät toimimaan" *Jatkoaika.com*.  6.9.2016. Jatkoaika r.y. Viitattu 6.9.2016.
10. ↑  Treutlen visiitti Kouvolassa päättyi *Jatkoaika.com*.  2.10.2016. Jatkoaika r.y. Viitattu 2.10.2016.
11. ↑  Pienimaa, Eemeli: Viime kaudella SM-liigassa ykkösketjussa – nyt näytille Saksan Mestikseen  7.10.2016. MTV Oy. Viitattu 18.10.2016.
12. ↑  BEST PLAYERS PER GAME (pdf)  5.1.2011. IIHF.  Arkistoitu 5.1.2016. Viitattu 6.9.2016. (englanniksi)